Fra 1970 og utover ble linjefarten i Wilhelmsen fokusert på container og roll-on-roll-off-carriers (roro), i stor grad i samarbeid med ulike europeiske partnere. Dette ble gjort med skip som kombinerte rullende last og containere (RoCon), og senere med rene bilskip. Også samarbeidet med Barber i USA fortsatte med RoCon-skip, og i 1975 tok Wilhelmsen over fullt eierskap av Barber Lines. I tillegg hadde Wilhelmsen både oljetankere og tørrlastskip i linjefart.